पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार देर रात को नवी आबादी बैंक कॉलोनी से घर वापस जा रहे एक कार सवार युवक पर कुछ अज्ञात युवकों ने तेजधार हथियारों से हमला कर गंभीर घायल कर दिया। हमले की सूचना मिलते ही थाना सिटी के अतिरिक्त एसएचओ हरजीत सिंह घटनास्थल पर पहुंचे। वहीं घायल को उपचाराधीन सिविल अस्पताल बटाला में ले जाया गया। जानकारी देते हुए घायल जसवीर सिंह ने बताया कि उन्होंने किसी काम के लिए अमृतसर पेमेंट देने के लिए जाना था।
घायल ने कहा कि वह नवीं आबादी बैंक कॉलोनी से बाहर निकला तो दारा सलाम के एक युवक ने साथियों के साथ पुरानी रंजिश के तहत उस पर हमला कर दिया। घायल ने आरोप लगाया कि उसकी कार में पड़े एक लाख हमलावर साथ में ले गए और उसकी गाड़ी की भी तोड़फोड़ की। थाना सिटी के अतिरिक्त एसएचओ हरजीत सिंह ने कहा कि मामले की जांच की जा रही है जो भी तथ्य सामने आएंगे। उसके आधार पर बनती कानूनी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn